न्युजिल्यान्डमाथि पाकिस्तानको सहज जित
फास्ट बलर नसिम शाहले पाँच विकेटको उत्कृष्ट प्रदर्शन गरेपछि पाकिस्तानले पहिलो वान डेमा सोमबार न्युजिल्यान्डलाई पाँच विकेटले पराजित गरेको छ । योसँगै तीन खेलको सिरिजमा पाकिस्तान १–० ले अगाडि छ ।
कराँची — फास्ट बलर नसिम शाहले पाँच विकेटको उत्कृष्ट प्रदर्शन गरेपछि पाकिस्तानले पहिलो वान डेमा सोमबार न्युजिल्यान्डलाई पाँच विकेटले पराजित गरेको छ । योसँगै तीन खेलको सिरिजमा पाकिस्तान १–० ले अगाडि छ ।आफ्नो दोस्रो पाँच विकेटको प्रदर्शन दोहर्‍याउने क्रममा १९ वर्षीय नसिमले ५७ रनमा पाँच ब्याटरलाई आउट गरे । पहिले ब्याटिङ गरेको न्युजिल्यान्डले ९ विकेट गुमाएर २ सय ५५ रन बनायो ।त्यसको जवाफमा पाकिस्तान ११ बलको खेल बाँकी छँदा जितसम्म पुग्न सफल रह्यो । उसका लागि मोहम्मद रिजवान ७७ रन बनाएर नटआउट रहे । यस्तै कप्तान बाबर आजमले ६६ र फखर जमनले ५६ रनको योगदान दिए । अब दोस्रो वान डे बुधबार हुनेछ । 